--इस दशक दे खीरले ब’रें च ‘अजयका’ ते डुग्गर मंच आदि केईं होर नाटक मण्डलियां सक्रिय होई पेदियां हियां, ते इन्दे साधकें दूइयें भाशाएं दे नाटकें दे चलदे डोगरी नाटक दी लोड़ गी बी समझना शुरू करी दित्ता हा। ‘युद्ध’ नाटक दे बाद श्री प्रवीण केसर हुन्दा रुझान फिल्में पास्सै बधा करदा हा ते इस खलाs गी भरदे होई श्री मोहन सिंह ने ‘नमीं आवाज़’, ‘काला सूरज’ लिखियै-खेढियै रंगमंच दे खेतरै च अपनी पन्छान बनाई। इस दौरान इ’नें श्री यश शर्मा हुन्दे नाटक ‘राक्षस ते राजे दी बेटी’ दा मंचन बी कीता। खैर प्रवीण हुन्दे बम्बई जाने परैन्त ते श्री मोहन सिंह हुन्दे डुग्गर मंच गी चलाने दे फैसले दे बाद, मिगी ते श्री रमन केसर गी ‘अजयका’ च निर्देशन दी बागडोर सांभनी पेई ते सन् 1981 च यश शर्मा हुन्दा लिखे दा नाटक ‘गोकल चोर’ दा मंचन कीता गेआ।